recursal/SuperWikiNEXT-32B huggingface dataset:
**Ammoniumnitrat** er hvite krystaller med den kjemiske formelen NH4NO3. Stoffet holder seg stabilt under vanlig romtemperatur og atmosfærisk trykk, men kan spaltes når det blir oppvarmet (spaltes ved temperatur over 210 °C) eller lagret på feil måte. Dette har ført til flere store ulykker. Ammoniumnitrat brukes i kunstgjødsel og som bestanddel i sprengstoff. Det er hovedingrediensen i ANFO, som er et mye brukt sprengstoff i anleggsvirksomhet og gruveindustrien. Ammoniumnitrat gjennomgår en endoterm reaksjon når det blandes med vann. Det brukes derfor i såkalte ice-pack som legges på hevelser i muskulaturen ved for eksempel idretts-skader.

Produksjon
----------

Ammoniumnitrat fremstilles i industriell skala ved en syre/base reaksjon mellom ammoniakk og salpetersyre.

Ammoniumnitrat kan også produseres ved å blande ammoniumsulfat og kalsiumnitrat i en varm vannoppløsning. Det vil foregå et ionebytte i oppløsningen, og det meget tungt oppløselige stoffet kalsiumsulfat kan filtreres ut av den avkjølte oppløsningen, som nå inneholder ammoniumnitrat. Vannet kokes deretter ut til man har tørr ammoniumnitrat:

Ca(NO3)2 + (NH4)2SO4 → 2 NH4NO3 + CaSO4
Ammoniumnitrat reagerer med alkalimetall-hydroksider under frigjøring av ammoniakk gass og et alkalimetall-nitrat:

NH4NO3 + NaOH → NH3 + H2O + NaNO3
Ammoniumnitrat reagerer med saltsyre (HCl) under dannelse av ammoniumklorid og salpetersyre:

NH4NO3 + HCl → NH4Cl + HNO3

Se også
-------

* Haber-Bosch-prosessen
* Oddaprosessen

Litteratur
----------

* Properties: UNIDO and International Fertilizer Development Center (1998), *Fertilizer Manual*, Kluwer Academic Publishers, ISBN 0-7923-5032-4.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** LCCN **·** BNF **·** BNF (data) **·** NDL
 |
**Leivur Øssursson**, *Leif Øssursson*, *Leiv Ossursson*, (født ca. 980 – død før 1047) var hersker over Færøyene, da han fikk de i len av Norge i 1035. Samtidig markerer begynnelsen av Leivurs regjeringstid slutten på vikingtiden på Færøyene, og dermed slutten på den færøyske republikken. Leivur var sønn av Ossur Havgrimsson og omtales i Færøyingesagaen.

Det er uklart hvor og når Leivur ble født, men man vet at det må ha vært før 983. I 983 døde hans far som 23-åring. Fødested var sannsynligvis enten i Gøta, hvor hans far bodde hos Tróndur i Gøta, i Hov, hvor faren fikk Havgrímurs gård, eller på Skúvoy, hvor faren også fikk gården ved Brestir og Beinir.

Han giftet seg med Tóra Sigmundsdóttir, datteren av Sigmundur Brestisson og Turið Torkilsdóttir.

Olav den hellige oppfordret noen viktige menn fra Færøyene, lagmann Gille, Tórolvur Sigmundsson og Leivur Øssursson, om å komme til Norge for å bli hans hirdmenn i 1024. Men så lenge Tróndur i Gøta levde klarte ikke Olav den hellige å få full kontroll over Færøyene. Men etter Tróndur i Gøtas død i 1035, tok Leivur Øssurson Færøyene i len til den norske kongen Magnus den gode samme år.

Litteratur
----------

* *Færøyingesagaen*, Flatøybok, Saga bok, bd. 1 (2014), s 257
* *Soga om færøyingane*, Aschehoug (1964)

Portal: Færøyene
Amaliehaven Foto: Paul Burani 
**Amaliehaven** mellom Amalienborg og havnen i København ble innviet 10. mai 1983 og er dermed en av Danmarks yngste parker.

Haven er tegnet av den belgiske arkitekten Jean Delogne og er en gave til det danske folk fra A.P. Møller og Hustru Chastine Mc-Kinney Møllers Fond til almene Formaal.
Haven er svært moderne og stringent, men spiller sammen med den rettlinjede Frederiksstaden, som den inngår i.
Anleggelsen av parken medførte stor debatt og kritikk.

Et stort springvann i midten av haven er plassert i Frederiksgades akse, Amalienborgaksen, som binder hele området sammen. I hver ende av parken er det plassert et vannfall, og en stor sort sol stiger opp over «horisonten».
Fire bronsesøyler er skapt av den italienske billedhuggeren Arnaldo Pomodoro.

I haven gror det japanske kirsebærtræer, som blomstrer medio april.

Dette området het tidligere Larsens Plads og det var herfra danske utvandrere reiste til Amerika.

Eksterne lenker
---------------

* Amaliehaven – Alt om København

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Campenhausens slektsvåpen
**Baltasar von Campenhausen** (ødt 5. januar 1772, død 11. september 1823) var en russisk politiker, statsmann og kammerherre, som var medlem av det kongelig råd i Det russiske keiserdømmet.

Tidlig liv
----------

Han hørte til fornem tysk baltisk og svensk adel, hans foreldre var i russisk tjeneste fra Peter den stores tid. Han fikk utdannelse på universitetene i Leipzig, Wittenberg og Göttingen.

Karriere
--------

I 1802 ble han sendt av tsar Aleksander I av Russland til havner i Azovhavet og Svartehavet for å finne ut grunner til den dårlige tilstanden for handel der og for å sette karantene på grunn av pest som hersket i Tyrkia og Persia. 

### Borgermester i Taganrog

Fra 1805 til 1809 var han den andre borgermesteren i Taganrog. Av alle byens borgermestere gjorde han den største innsats for byens utvikling. I løpet av Campenhausens periode ble Taganrogs tollkrets stiftet, han bygget Malo-Birzhevoj nedgangen for forbindelse med havet, steinlagre, han begynte bygging av kystfartbåter for godstranportering på Azovhavet og Svartehavet, åpnet losskole, merkantilt gymnasium og domstol, stadfestet stillinger til byens lege og jordmor, åpnet det første apoteket og utnevnt byens bygningskomite som foresto byens planlegging og bebyggelse, han installerte gatebelysning, begynte brulegging av fortauene og bidro til byens beplanting med trær og busker. I april 1806 var byens hage (nå Gorkij-park) grunnlagt. To gater i Taganrog fikk navn etter Baltasar von Campenhausen. 

Fra 1809 var Baltasar von Campenhausen statskasserer, fra 1811 var han medlem av statsråd, senator og fra 1823 Russlands innenriksminister. Han døde i St. Petersburg i 1823.

Bibliografi
-----------

* *Versuch einer geographisch-statistischen Beschreibung der Statthalterschaften des russischen Reichs. I. Statthalterschaft Olouez* (Göttingen, 1792);
* *Elemente des russischen Staatsrechts, oder Hauptzüge der Grundverfassung des russischen Kaiserthums* (Göttingen, 1792);
* *Auswahl topographischer Merkwürdigkeiten des St. Peterburgischen Gouvernements* (Riga, 1797);
* *Liefländisches Magazin, oder Sammlung publicistisch-statistischer Materialien zur Kenntniss der Verfassung und Statistik von Liefland* (Gota, 1803);
* *Genealogisch-chronologische Geschichte des allerdurchla uchtigsten Hauses Romanow und seines vorä lterlichen Stammhauses* (Leipzig, 1805).

Referanser
----------

1. ↑   Genealogics[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** ISNI **·** NKC
 |
**Leivur Hansen** (født 13. mai 1951 i Tórshavn) er en færøysk journalist, tidligere kommunikasjonsdirektør og politiker (Tj.).

Han begynte som journalist i partiorganet *14. september* i Tórshavn, hvor han var redaktør 1978–1980. Deretter dro han til Århus i Danmark for å studere ved Danmarks Journalisthøjskole. I 1984 kom han tilbake til Færøyene som programmedarbeider i Útvarp Føroya, og i 1989 ble han journalist i Sjónvarp Føroya. Hansen har vært programleder for flere produksjoner i Sjónvarp Føroya, både aktualitets- og underholdningsprogrammer. I 2007 var han programleder for Færøyenes første talkshow, *Leivsjóð*, et ordspill på det engelske *liveshow*. Han var kommunikasjonsdirektør i kraftselskapet SEV 2009–2012 og journalist i *Dimmalætting* 2012–2013.

Hansen var medlem av kommunestyret i Tórshavn 1989–2008 og borgermester 1997–2000. Han har hatt en rekke andre offentlige verv, så som styreformann i det interkommunale kraftselskapet SEV 2005–2008 og formann i havnestyret i Tórshavn 2005–2008.

Han har hatt flere administrative verv innen idrettsgrener som fotball og kapproing på Færøyene.

Referanser
----------

1. 1 2  «Leivur Hansen» **(færøysk)**. Tjóðveldi. Besøkt 12. januar 2014.  [*død lenke*]
2. ↑  *Býráðslimir í Tórshavn síðan 1909* **(færøysk)**. Tórshavnar kommuna. 2009. Arkivert fra originalen 12. januar 2014.

Portal: Færøyene
Et Fokker Dr.1 triplan, replika av den røde barons fly
Et **triplan**, **tredekker** eller **trippeldekker** er et fly med tre sett vinger. Dette er en eldre måte å konstruere fly på. Alternative flykonstruksjoner er biplan (med to sett vinger), som var vanlig i flyvingens barndom – og monoplan (med ett vingesett).

Fordelen med tre vingepar er at arealet av hver enkelt vinge kan være smalere. Dette gir økt utsyn for piloten enn i et biplan. Vingene kan også være kortere, noe som gjør at flyet fortere kan foreta en roll. Vingeparene og vaierene som holder vingene stive fører imidlertid til høy luftmotstand, og triplan er gjerne mindre raske enn tilsvarende biplan. Det ble bygget to svært kjente triplanmodeller under første verdenskrig: Det engelske Sopwith Triplane og dets tyske moststykke Fokker Dr.I (Fokker Triplane), berømt for å ha blitt brukt av den «Røde Baron» Manfred von Richthofen. Enkelte tunge transportfly ble bygget som triplan, og det fantes et italiensk triplan bombefly, Caproni Ca.4.

Etter første verdenskrig forsvant triplanene ganske raskt. På begynnelsen av 1920-tallet ble det laget et triplan racerfly som tok andreplassen i Publizer-løpet i 1922, men designet skapte ingen trend. Et, Catron & Fisk CF-10 ble bygget for Dole Air Race, men det havarerte i San Francisco og kunne ikke delta. I løpet av 1930-årene ble monoplan (ett vingepar) praktisk talt enerådende for alle slags fly.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** NKC
 |
**Anote Tong** (født 11. juni 1952) var president i Kiribati fra 2003 til 2016. Han vant presidentvalget i juli 2003 med 47,4 % av stemmene. 

Blant hans motstandere i presidentvalget var hans bror, dr. Harry Tong, som fikk 43,5 % av stemmene, og den privatpraktiserende advokaten Banuera Berina, som endte med bare 9,1 % av stemmene. Valget ble bestridt på grunn av beskyldninger om valgfusk. Tong ble gjenvalgt som president den 17. oktober 2007, for sin andre presidentperiode. I dette valget fikk han ca. 64 % av stemmene. 

President Tong vakte internasjonal oppmerksomhet ved å advare om at hans land kanskje kom til å bli fullstendig ubeboelig så tidlig som i 2050, på grunn av det stigende havnivået som ville komme på grunn av de omfattende klimaendringene og global oppvarming av jordkloden.

Tong har ved flere anledninger uttalt at Kiribati kan komme til å forsvinne helt på grunn av det stadig stigende havnivået. Han hevder også at hele befolkningen i Kiribati kan komme til å ende som klimaflyktninger innen kort tid. 

Han er gift og har syv barn.

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** VIAF **·** Munzinger (iba)
 |
En ork fra en tegneserie.
**Orker** er eventyrfigurer, vanligvis framstilt med et mørkegrønt uhyggelig utseende og med store tenner stikkende ut av munnen. Orker er kjent fra både historier, film, videospill, rollespill og lignende. Ork er avledet fra *orc*, avledet fra det latinske *Orcus* som var et annet ord for den romersk-greske guden Pluto/Hades som hersket over underverden og de døde, og kan sammenlignes i Bibelsk forstand med demoner og lignende.

Orker i gammelengelsk og middelalderske sagn
--------------------------------------------

I gammelengelske (angelsaksiske) eventyr og sagn kjempet Beowulf mot den onde Grendel som skal ha nedstammet fra rasen *Orc-néas*, som betyr «døde orcus». Grendel bodde i en hule som lå under vann, akkurat som en annen av middelalderens orker, Spekkhoggeren. På engelsk kalles spekkhoggeren for *orca* og ble i en kilde fra middelalderen beskrevet som skjellet, stivbørstet, med grisetryne og støttenner.

Orker i Ringenes Herre
----------------------

Orker som de kjennes fra fantasyuniverset stammer fra Tolkiens *Ringenes Herre*. Tolkien har fått mye av sin inspirasjon fra sagnet om Beowulf. Hans orker bor i huler i klipper, hvor de tjener en enda mer ondskapsfull skapning enn de selv. I motsetning til orkene fra eksempelvis spillene Warhammer eller Warcraft har Tolkiens orker ikke grønn hud.

I Tolkiens oppdiktede univers Midgard tjener orkene de onde maktene. Melkor (Morgoth) gjorde mange alver til slaver. Han slo og ødela dem over lang tid, og av dem skapte han det elendige folket orker. Orkene er fylt med et hat til den som skapte dem, men frykten for ham tvinger dem til å følge ham.

Russiske soldater
-----------------

Under Russlands invasjon av Ukraina i 2022 ble russiske styrker ofte omtalt som "orker".

Referanser
----------

1. ↑  «Glede og tårer i Kherson: – For oss var de bare «orker» eller «svin»», NRK, 14. noveember 2022

Eksterne lenker
---------------

* Om orker i Encyclopedia of Arda

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
***Triola da gamba og jeg*** er en norsk musikkserie for barn på i alt tolv program som ble sendt på NRK Fjernsynet i 1970 og 1973. Her skulle barna lære om noter og musikkinstrumenter, lage sine egne instrumenter og spille sammen med Triola og Kine, og høre musikalske eventyr, illustrert av barn fra Elisabeth Gordings barneteater. Programmet ble ledet av Kine Sørensen (senere Bendixen) og marionettedukken Triola (laget av Karel Hlavaty og ført av Birgit Strøm).

Triola er en meget munnrapp sparringpartner til den menneskelige programlederen, som forsøker å undervise Triola – og de unge seerne. Serien representerte noe nytt da den kom. Den er sendt i reprise flere ganger. Senere kom programmene med sjonkel Rolf og Titten Tei, som var bygget over samme lest. Men Triola var altså først ute. 

Det musikalske opplegget var ved Vibeke Sæther, Åslaug Berre og Kine Sørensen, mens Idé, manuskript og regi var ved Ann-Cathrin Ramberg.

Programmene ble sendt i reprise i 1976 og 1979.

Referanser
----------

Eksterne lenker
---------------

* *Artikkelen har ingen egenskaper for filmdatabaser i Wikidata*
Portal: Alternativ behandling

Chakradiagram med kundalini
**Kundalini** (kuṇḍalinī, sanskrit: कुण्डलिनी, egentlig «'sammenrullet' som en slange», er ifølge tantriske tradisjon i India og Tibet en urenergi som strømmer fra den nederste del av ryggsøylen, (rotchakra) til issen (kronechakra). En kroppslig energi som for de fleste er en ubevisst, instinktiv og libidinal kraft lokalisert nederst i ryggraden. Den blir forestilt enten som gudinnen Shakti eller som en sovende slange tre og en halv gang omslynget korsbeinet.

Energien kan aktiveres spontant eller ved hjelp av spesielle yoga-teknikker. 

Når Kundalini-energien vekkes f.eks. gjennom spirituelle øvelser, søker den å stige opp delvis eller fullstendig, gjennom en trang energikanal (*sushumna nadi*) i ryggsøylen. Langs sushumna ligger seks energipunkter (chakraer). Når kundalinikraften stiger opp fullstendig igjennom sushumna nadi, aktiveres chakraenes forskjellige energier. 

Når kundalinienergien stiger helt opp til krone-chakraet (*sahasrara*) på toppen av hodet, har personen etter hinduistisk tradisjon oppnådd spirituell opplysthet eller fullkommenhet, 'unio mystica', nirvana eller nirvikalpa samadhi, og man er fri fra karmaets hjul.

Referanser
----------

* Swami Narayanananda: Urkraften i mennesket eller Kundalini-kraften. 3. rev. udg. 1970. Borgens forlag.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** NKC
 |
Orkanen Humberto ved Texas-kysten.
**Orkanen Humberto** var den åttende nevnbare stormen og tredje orkanen i den atlantiske orkansesongen 2007. Den var den første orkanen i USA siden orkanen Wilma i 2005. Humberto ble dannet og økte i styrke raskere enn noen annen tropisk storm har gjort i Atlanterhavet. Orkanen utvikla seg som en tropisk storm i nordvestlige delen av Mexico-gulfen, økte kraftig i styrke og traff land ved High Island, Texas med vindstyrke på 135 km/t etter bare 18 timer. 

Humberto ble raskt svekket da den beveget seg over land, og ble nedgradert til en tropisk storm da den krysset over sørvestlige Louisiana. Sent 13. september ble stormen nedgradert til en tropisk depresjon, men National Hurricane Center advarte om at stormen kunne snu ut mot Mexico-gulfen og øke i styrke igjen. Det gjorde den ikke; Humberto fortsatte mot nordøst gjennom sørlige USA og 14. september, da den befant seg over nordvestlige Georgia, begynte den omsider å gå i oppløsning. 

Orkanens bane.
Det ble rapportert om ett dødsfall.
**Kunda** (estisk: *Kunda linn*) er en by midt på nordkysten av Lääne-Viru fylke i det nordøstlige Estland. Byen omsluttes i av Viru-Nigula kommune. Byen har cirka 3 700 innbyggere og et areal på om lag 10 km². Her ved Kunda by starter den berømte kalksteinskysten med klipper langs Finskebukta som er så karakteristisk for nordkysten av Estland.

Ved byen er det gjort et viktig steinalderfunn av fiskeutstyr og båter og boplasser, som innen estisk arkeologi har gitt navn til den tidstypiske Kundakulturen, som var fremtredende i hele Baltikum. Fiskekroker eller harpunblader fra denne kulturen er gjengitt på kommunens byvåpen.

Det er et lite vannkraftverk, en papirmassefabrikk (Estonian Cell) og en større sementfabrikk i byen, som også har en liten havn.

Sement er byens varemerke, her startet en lokal godseier opp Russlands tredje sementfabikk i 1870, basert på de lokale kalksteins-forekomstene. Byen ble snart hjemsøkt av sementstøv som dekket all vegetasjon inntil rensing av utslipp tok til for alvor etter salg av fabrikken til utenlandske eiere i kjølvannet av uavhengigheten i 1991.

En sidegren av den baltiske jernbane fører hit fra Rakvere.

Den mest kjente lokale personligheten fra Kunda var maleren Richard Sagrits (1910–1968), som er kjent for maleriet *Høst i Kunda* og skildret by- og landsbyscener fra området. Han brakte en rekke estiske kunstnere til sin hjemgård *Kalame*, og gården er idag kunstmuseum.

Kjente personer fra Kunda
-------------------------

* Argo Aadli (1980–), skuespiller
* Ernst Öpik (1893–1985), astrofysiker
* Jüri Parijõgi (1892–1941), forfatter
* Richard Sagrits (1910–1968), kunstmaler

Referanser
----------

1. ↑  «Maakatastri statistika». Det estiske landinspektorat. Besøkt 17. oktober 2018.
2. ↑  ; *Estlands statistikkbyrå*; besøksdato: 10. november 2020.
3. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 76.

Eksterne lenker
---------------

* (en) Kunda – kategori av bilder, video eller lyd på Commons Rediger på Wikidata

| * v
* d
* r
Kommuner i Lääne-Viru fylke |
| --- |
| Regionens våpen | Bykommuner | Rakvere | Estlands flagg |
| Landkommuner | Haljala **·** Kadrina **·** Rakvere **·** Tapa **·** Väike-Maarja **·** Vinni **·** Viru-Nigula |
| Historiske kommuner | Avanduse **·** Kunda **·** Laekvere **·** Rakke **·** Rägavere **·** Saksi **·** Sõmeru **·** Tamsalu (bykommune) **·** Tamsalu **·** Tapa **·** Vihula **·** Võsu |

Portal: Estland

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Orkanen Irma** var en orkan som rammet De små Antiller i Vestindia samt Puerto Rico, Bahamas og Cuba, og som beveget seg oppover Florida og videre mot Georgia i USA. Den var en kategori 5-orkan og den kraftigste som noen gang er registrert i Atlanterhavet med hensyn til maksimale vedvarende vindstyrker (145 knop ≈ 267 km/t ≈ 75 m/s). Dessuten har man registrert Irmas sentertrykk på 914 hPa, hvilket er det dypeste/laveste siden orkanen Dean i 2007. Irma ble dannet omkring 30. august litt vest for Kapp Verde-øyene. Den strakk seg fra 30. august til 12. september 2017.

Orkanen krevde 134 menneskeliv i Karibien og USA. På den franske del av øya Saint Martin kunngjorde en embedsmann at 95% av øya ble ødelagt.

Orkanen svekket seg etter at den kom inn over land i Florida.

Referanser
----------

1. ↑
2. ↑  NOAA - NATIONAL HURRICANE CENTER.
3. ↑  «Antall omkomne i Florida øker etter Irma» **(norsk)**. 13. september 2017. Besøkt 13. september 2017.
4. ↑  Se overblikket over orkanen Irmas hærgen og hvilke områder, som risikerer at blive ramt, dr.dk.

|  |  |
| --- | --- |
| Oppslagsverk/autoritetsdata | LCCN **·** BBC Things
 |
**William Murray «Trip» Hawkins III** (født 28. desember 1953) er en amerikansk gründer fra Silicon Valley som har vært med på å grunnlegge selskapene Electronic Arts, The 3DO Company (3DO) og Digital Chocolate.

Hawkins var i 1982 *Director of Strategy and Marketing* i Apple Computer da han forlot selskapet for å danne Electronic Arts (EA), en videospillprodusent. EA hadde mange fine år under hans lederskap.

I 1991 startet han 3DO, en spillkonsoll-produsent. Han fortsatte dog som styreleder i EA. 3DO ble startet i et partnerskap med flere andre selskaper, deriblant EA.

I 2003 startet han videospillutviklerfirmaet Digital Chocolate. Han avtrådte som administrerende direktør i firmaet i 2012.

Referanser
----------

1. ↑   GeneaStar, GeneaStar person-ID hawkinsw[Hentet fra Wikidata]
2. ↑  Ingrid Lunden (27. mai 2012). «Digital Chocolate Downsizing? Founder Trip Hawkins Out As CEO; Reports Of Layoffs, Marc Metis As Interim CEO» **(engelsk)**. techchrunch.com. Besøkt 3. mars 2016.
***Cantharis bicolor*** er en av billene i delgruppen (underfamilien) storbløtvinger i familiegruppen bløtvinger.

Utbredelse
----------

*Cantharis bicolor* finnes i Europa, østover i Asia. Finnes i Norge

Utseende
--------

*Cantharis bicolor* er 5-7 mm lang. Hodet er rødgult, men med svart bakhode. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet og scutellum er begge rødgule. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Leggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en svart eller brunsvart grunnfarge.

Levevis
-------

*Cantharis bicolor* finnes på blomster, trær og busker i juni og juli. Larvene lever som predatore (rovdyr).

*Cantharis nigra* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 37. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (no) *Cantharis bicolor* hos Artsdatabanken Rediger på Wikidata
* *Cantharis nigra* - Fauna Europaea - engelskspråklig
* Norsk entomologisk forening
**Orkanen Gilbert** var den åttende tropiske stormen og tredje orkanen i den atlantiske orkansesongen 1988. Gilbert eksisterte fra 9. til 17. september 1988 og er den nest kraftige orkanen noen gang observert i Atlanterhavet. Gilbert er også en av de største registrerte orkanene – på det meste var Gilbert større i utstrekning enn hele staten Texas.

Stormhistorie
-------------

Orkanens bane.
Gilbert oppsto som en tropisk depresjon nær Barbados og økte raskt i styrke. 12. september passerte øyet (dvs orkanens sentrum) over Jamaica som en kategori 4-orkan med vinder på om lag 65 m/s (230 km/t). Gilbert forårsaket enorm ødeleggelse på Jamaica. Flere titalls mennesker omkom og 500 000 ble hjemløse. Etter det satte uværet kurs mot Mexico. Gilbert nådde sin maksimale styrke 14. september utenfor Yucatán. Den dagen ble det målt et lufttrykk på 888 hektopascal i Gilberts øye og vindhastigheten lå på 83 m/sek, 299 km/t. På det tidspunktet Gilbert herjet var det bare orkanen Camille fra 1969 og orkanen Allen fra 1980 som hadde oppnådd høyere vindhastighet (85 m/sek). Fra og med 13. september begynte befolkningen ved kysten i Texas å forberede seg for det som ble kalt «århundrets verste uvær».

Etter å ha forårsaket enorme skader i blant annet Cancún på Yucatán-halvøya dro Gilbert videre ut over Mexicogulfen, nå svekket, men fremdeles som en svært kraftig orkan. 16. september nådde orkanen Mexicos østkyst, rett sør for grensen til den amerikanske delstaten Texas, som dermed havnet utenfor det kraftige vindbeltet. Vel inne på land ble Gilbert raskt svekket og ble nedgradert til en tropisk storm, men i det fjellterrenget Gilbert passerte fortsatte stormen å produsere enorme nedbørsmengder som forårsaket store oversvømmelser.

Konsekvenser
------------

Gilbert krevde totalt minst 318 menneskeliv, hvorav 200 i USA som følge av oversvømmelsene Gilbert førte med seg, mens ca. 800 000 ble hjemløse. De materielle skadene kom på mange milliarder dollar. Gilbert står igjen som en av de mest destruktive orkanene som noen gang har rammet Karibien.

Se også
-------

* Orkanen Hugo
* Orkanen Andrew
* Orkanen Katrina

|  |  |
| --- | --- |
| Oppslagsverk/autoritetsdata | LCCN **·** BBC Things
 |
**Erik Albert Pettersson** (født 5. mai 1885 i Örebro, død 8. mars 1960 i Stockholm) var en svensk sportsutøver som deltok under de olympiske leker 1920 i Antwerpen.

Pettersson vant en olympisk bronsemedalje i vektløfting under OL 1920 i Antwerpen. Han kom på tredjeplass i vektklassen mellomvekt opp til 75 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 235,0 kilo, like mye som sølvvinneren og ti kilo mindre enn gullvinneren Henri Gance. Vektløftkonkurransen besto av tre løft, rykk og støt med en hånd og støt med begge hendene. Det var ti utøvere fra sju nasjoner i mellomvektklassen som ble avviklet 30. august 1920.

OL-medaljer
-----------

* 1920 Belgias flagg Antwerpen - Gull Bronse i vektløfting, mellomvekt

Eksterne lenker
---------------

* (en) Albert Pettersson – Olympedia Rediger på Wikidata

* (en) Albert Pettersson – Sports-Reference (OL-resultater – arkivert) Rediger på Wikidata

* (sv) Albert Pettersson – Sveriges olympiske komité Rediger på Wikidata
«***Den jeg venter på***» er et skillingstrykk av den danske forfatteren og dikteren Erik Bøgh, med melodi av H. Marschnera, som var en tysk komponist (1795–1861)

Teksten
-------

**1.**Si meg, hvis De ellers kan hvordan jeg skal få en mann,  

som er nett det er slett ikke så aldeles lett,  

visstnok har jeg hatt en flokk friere men selsomt nok  

alle som hittil kom syntes jeg kun for dårlig om.  

Det var ikke en der så ut som den jeg ventet på  

hans gestalt har jeg alt tenkt meg så den halvt om halvt.  

  

**2.**Jo jeg skal beskrive Dem hans person og give Dem  

et komplett likt portrett akk det faller meg så lett.  

Alltid for mitt blikk han står høy og rank med kullsort hår  

kjekk proful trodsigt smil nesen litt i romersk stil  

hvelvet panne stolt og fri øyne med melankoli  

poesi, svermeri og en hel del annet i.  

  

**3.**Mandig vesen, mandig gange, og en røst som harpeklang  

fra hans munn strømmer kun vilt og lune hver en stund  

men forresten tror jeg ei han er nogen engel nei,  

gudskjelov han har dog også feil til husbehov.  

Snart er han så grim og mørk vill og trassig som en tyrk  

snart så tam som et lam derpå kan De kjenne han.  

  

**4.**Møter De på Deres vei slik en mann så glem meg ei  

men kanskje De kan se både en og to og tre,  

gjør meg så en tjeneste, spør blott hver en især,  

om han ei er millionær.  

Gir så nogen ja til svar så er hele saken klar,  

resten må gjerne gå, han er den jeg venter på

Kilder
------

* Oldemors visebok av Eli Støre Erichsen, Cappelen 1976
**Orkanen Tor** var et ekstremvær som traff norskekysten 29. januar 2016, med orkan på de mest utsatte kyststasjonene fra Hordaland til Møre og Romsdal, og i Nord-Trøndelag – og en rekke steder i høyfjellet. På kysten hadde Kråkenes fyr 48,9 m/s, det høyeste som er registrert på norskekysten (men denne vindmåleren var ikke i drift under Nyttårsorkanen) – og vindkast på 61,7 m/s. I tillegg hadde noen kyststasjoner sterk storm. Indre lavlandsstrøk hadde betydelig mindre vind og mindre skader, men mange trær ble felt her også, hvorav noen også på Østlandet. Sent på kvelden meldte NVE at 30 000 husstander var strømløse, og at det ville bli flere. Pr. 9. februar var skadene anslått til 180 mill. kr i en oversikt som var ufullstendig, men forsikringsselskapene mente de like fullt var langt mindre enn etter orkanen *Dagmar*. Dette tilskrives bedre varsling, og at folk hadde forberedt seg bedre. I tillegg slo ikke vinden ned i lavlandet på Østlandet i samme grad som fryktet.

Referanser
----------

1. 1 2  Rommetveit, Astrid (30. januar 2016). «– Har aldri før opplevd slik pågang». *NRK*.
2. ↑  «Ekstremværet Tor». *NRK*. 28. januar 2016.
3. ↑  Flem, Sofie Svanes (9. februar 2016). ««Lillebror» Tor når ikke Dagmar til anklene». *smp.no* **(norsk nynorsk)**.
4. ↑  Haug, Anne Kari (31. januar 2016). «Sendte 90.000 tekstmeldinger». *www.dn.no*.
Canterbury Plains i Canterbury på New Zealand Slettelandskapet **Canterbury Plains** er et område på New Zealand sør for byen Christchurch i regionen Canterbury. I nord når slettene fram til foten av åsene Hundalee Hills i Huruni, og i sør går de over i slettene i North Otago på den andre siden av Waitaki River.

Geografi
--------

Bølgene sletter på Canterbury Plains.
Canterbury Plains ble dannet av moreneavsetninger i kvartær-tiden under istider i den sene pleistocenperioden, for mellom 3 millioner og 10 000 år siden. Grusmassene ble senere spredd i vifteform av flere av de større elvene, i første rekke Waimakariri, Rakaia, Selwyn og Rangitata. Deler av de tussokgresskledde slettene er egnet for moderat intenst husdyrhold, men er utsatt for tørke, særlig når den dominerende vindretningen er nordvestlig. I slike perioder forekommer værfenomenet, kjent som *Nor'west arch*, en fønvind, over mye av slettelandet.

Elver
-----

Elvene på Canterbury Plains har et typisk forgrenet løp, og skiller på denne måten slettelandet i North Otago fra det sørlige – på den andre siden av Waitaki, der elvene vanligvis har trangere og mer distinkt formet elveløp, heller enn å breie seg ut i vide, grunne nedsenkinger, som i Canterbury.

Bosetning
---------

De fleste av innbyggerne på Canterbury Plains er bosatt i en rekke større eller mindre byer som ligger i nordøstlig til sørvestlig retning over slettene, og som er bunnet samme ved riksveien *New Zealand State Highway 1* og jernbanen *Main South railway line*. Dette er Christchurch, Ashburton og Timaru, og de mindre Kaiapoi, Dunsandel, Rakaia, Temuka og Glenavy. Andre mindre byer er Rangiora, Leeston, Lincoln, Darfield, Geraldine, Methven og Waimate.

Fauna
-----

Den svært sjeldne snutebillen *Karocolens tuberculatus* er endemisk på slettene.

Referanser
----------

1. ↑  Gage, M. (1969), 'Rocks and Landscape', i *The Natural History of Canterbury*, redigert av Knox, G. A. Canterbury Branch of the Royal Society of New Zealand, A H & A W Reed, Wellington, side 35.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** GeoNames
 |
Den tropiske stormen Hanna, 2. september
**Orkanen Hanna** var den åttende navngitte stormen og fjerde orkanen i den atlantiske orkansesongen 2008. Stormen ble dannet øst-nordøst for de nordlige Leewardøyene 28. august. Minst 500 mennesker omkom som følge av Hannas herjinger, noe som gjør stormen til den dødeligste i Atlanterhavet siden orkanen Stan i 2005.

Stormhistorie
-------------

Hannas bane
Sent i august 2008 beveget en tropisk bølge seg fra kysten av Afrika vestover mot Amerika. Etter flere dager ble et lavtrykkområde i tilnytning til bølgen mer og mer organisert. 28. august, da systemet lå øst-nordøst for Leewardøyene, dannet lavtrykket seg til tropisk lavtrykk nummer åtte. Senere samme dag ble lavtrykket oppgradert til den tropiske stormen Hanna av National Hurricane Center. 1. september, da systemet lå nær øya Mayaguana i Bahamas, ble Hanna oppgradert til en kategori 1-orkan. 2. september ble Hanna nedgradert til tropisk storm. Stormen ble svekket mens den beveget seg hurtig langs den amerikanske østkysten og gikk 7. september i oppøsning.

Forberedelser
-------------

På Turks- og Caicosøyene ble gater ryddet og skoler og flyplasser stengt i påvente av Hanna. Før stormen satte inn ble flere hundre mennesker evakuert til tryggere grunn på Bahamas.

  

NASA meldte at romskipet Atlantis ville bli flyttet til oppskytningsrampen på John F. Kennedy Space Center én dag tidligere på grunn av Hanna

I Nord-Carolina ble det erklært unntakstilstand og guvernøren oppfordret folk til å evakuere flomutsatte områder. Også i Virginia ble det erklært unntakstilstand.

Konsekvenser
------------

På Haiti omkom minst 137 mennesker som følge av stormen. FNs nødhjelpskoordinator på Haiti, Joel Boutroue, uttalte til BBC at mer enn 600 000 mennesker trengte FNs hjelp. Britiske Røde Kors beskrev hjelpbehovet som «massivt».

Det ble på Bahamas og Turks- og Caicosøyene meldt om kraftig nedbør og sterk vind, men verken skadde eller omkomne.

Allerede flere dager før Hanna gjorde landfall i USA druknet en 14 år gammel gutt nær John U. Lloyd Beach State Park i Florida på grunn av sterke strømmet produsert av stormen. Ytterligere to personer druknet i høy sjø nær Fort Lauderdale i Florida.

Se også
-------

* Den atlantiske orkansesongen 2008
* Orkanen Gustav

Referanser
----------

1. ↑  «'Hundreds' killed by Haiti storm». BBC News. 6. september 2008. Besøkt 6. september 2008.
2. ↑  «Tropical Depression Eight Discussion Number 1». National Hurricane Center. 2008. Besøkt 28. august 2008.
3. ↑  «NASA Sets Shuttle Atlantis' Move To Launch Pad Thursday».

| Tropiske sykloner i den atlantiske orkansesongen 2008 |
| --- |
| Arthur • Bertha • Cristobal • Dolly • Edouard • Fay • Gustav • Hanna • Ike • Josephine • Kyle • Laura • Marco • Nana • Omar • TD 16 • Paloma |
| 

|  |
| --- |
| Saffir-Simpson orkanskala |
| TD | TS | 1 | 2 | 3 | 4 | 5 |

 |
***Cantharis quadripunctata*** er en av billene i delgruppen (underfamilien) storbløtvinger i familiegruppen bløtvinger.

Utbredelse
----------

*Cantharis quadripunctata* finnes særlig øst i Europa, østover i Asia. Finnes i Norge

Utseende
--------

*Cantharis quadripunctata* er 9-11 mm lang, generelt en stor bløtvinge. Hodet er rødgult, men bakhodet kan være mørkt (svart). Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men de to første leddene som er nærmest hodet er lyse. Antennenes tredje ledd vanligvis lengre enn det andre leddet. Brystskjoldet (pronotum) er rødgult, vanligvis med en større eller mindre mørk midtflekk. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er klart avsatt, men ikke utstående. Beina er mørke, men kan har lysere rødlige parti. Leggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en okergule eller rødlig grunnfarge. Buken er mørk, men har ofte lyse sider og bakkroppsspiss. Behåringen på dekkvingene er gullfarget og ganske tett og av samme lengde. Normalt fargede dyr er generelt lett å skille fra andre på de mørkfargede beina. Men lyst fargede dyr kan ligne andre bløtvinger i slekten *Cantharis*, særlig *Cantharis rufa* og *Cantharis livida*.

Levevis
-------

*Cantharis quadripunctata* finnes på blomster, trær og busker i juni og juli. Larvene lever som predatore (rovdyr).

*Cantharis quadripunctata* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 32-33. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Cantharis quadripunctata* i Global Biodiversity Information Facility Rediger på Wikidata

* (no) *Cantharis quadripunctata* hos Artsdatabanken Rediger på Wikidata

* (sv) *Cantharis quadripunctata* hos Dyntaxa Rediger på Wikidata

* (en) *Cantharis quadripunctata* hos NCBI Rediger på Wikidata
* *Cantharis quadripunctata* - Fauna Europaea - engelskspråklig
* Norsk entomologisk forening
**Den jødiske bydelen i Třebíč** i Mähren i Tsjekkia er en av de best bevarte i sitt slag i Europa. Den ble i 2003 oppført på UNESCOs verdensarvliste. Under samme oppføring på verdensarvlisten finnes den tilhørende gravlunden og St. Procopius-basilikaen like ved. UNESCO fremholder oppføringen som en påminnelse om den fredelige sameksistens mellom kristne og jødiske kulturer som fantes i Europa fra middelalderen og frem til 1900–tallet. Den jødiske bydelen er et minne om de kulturelle tradisjoner som knytter seg til jødisk diaspora i Sentral-Europa.

Den jødiske bydelen befinner seg på den høyre og nordlige bredd av Jihlava. Den inneholder 123 hus og to synagoger. Gravlunden ligger et lite stykke nord for sentrum.

Den jødiske befolkning talte i 1890 ca. 1 500 innbyggere, men var i 1930-årene redusert til ca. 300. Under den andre verdenskrigen ble hele den jødiske befolkning deportert av nazistene.

Referanser
----------

1. ↑  UNESCOs begrunnelse for oppføringen på verdensarvlisten

Eksterne lenker
---------------

* (en) Zámostí (Třebíč) – kategori av bilder, video eller lyd på Commons Rediger på Wikidata
Scene fra Wuyifjellene
Nanping i Fujian
**Nanping** (kinesisk: 南平, pinyin: *Nánpíng*) er et byprefektur nordvest i provinsen Fujian i Folkerepublikken Kina. Det grenser til Ningde i øst, Sanming i sør, og provinsene Zhejiang og Jiangxi i nord respektive vest. Svært kjente er Wuyifjellene.

Administrative enheter
----------------------

Fylker i Nanping
Nanping administrerer ett distrikt , fire byfylker og fem fylker.

* Distriktet Yanping (延平区)
* Byfylket Shaowu (邵武市)
* Byfylket Wuyishan (武夷山市)
* Byfylket Jian'ou (建瓯市)
* Byfylket Jianyang (建阳市)
* Fylket Shunchang (顺昌县)
* Fylket Pucheng (浦城县)
* Fylket Guangze (光泽县)
* Fylket Songxi (松溪县)
* Fylket Zhenghe (政和县)

UNESCO-område
-------------

Wuyifjellene i grensetraktene mot provinsen Jiangxi er blitt utviklet for masseturisme og nyter stor popularitet særlig i innenlandsturismen. Området er ett av de ti naturvernede områder som er med i UNESCOs naturvernprogram.

Samferdsel
----------

### Luftfart

Området betjenes av Wujishan lufthavn i fylket Wujishan.

### Vei

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Eksterne lenker
---------------

* Turismeside på engelsk

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames
 |
**Cantharidin** er et svært giftig kjemisk stoff som kan utvinnes av mange arter av plasterbiller, særlig av arten spansk flue, *Lytta vesicatoria*. Det er dette stoffet som kalles **spansk flue** og (feilaktig) tilskrives en seksuelt opphissende virkning hos menn. 

Canthardine illustrert
Cantharidin ble først isolert av Pierre Robiquet i 1810. Den er luktfri, farveløs og fast ved romtemperatur. Den er et sekret som den mannlige oljebillen utskiller under forplantningen og overgis til den kvinnelige. Etterpå dekker hun sine egg med det som et forsvar. Man vet ikke ennå helt hvordan biosyntesen går for seg. 

Dersom menn tar til seg cantharidin, vil det når stoffet behandles av nyrene irritere urinveien og forårsaker sterk oppsvulming, men dette er svært smertefullt og ikke ledsaget av noen seksuell opphisselse.

I utblandet tilstand kan stoffet benyttes for å fjerne vorter og tatoveringer. Det kan også benyttes for små papuler av *Molluscum contagiosum*. Stoffet kan være dødelig også i relativt små doser for mennesker hvis det fordøyes. Dette gjør bruk av canthadarin som afrodisium svært farlig.

Eksterne lenker
---------------

* Cantharidin
* Molecule of the Month

|  |  |
| --- | --- |
| Oppslagsverk/autoritetsdata | Store medisinske leksikon **·** GND **·** BNF **·** BNF (data)
 |
Foto: Hedwig Storch 
***Cantharis obscura*** er en av billene i delgruppen (underfamilien) storbløtvinger i familiegruppen bløtvinger.

Utbredelse
----------

*Cantharis obscura* finnes i Europa, østover i Asia. Finnes vanlig i Norge.

Utseende
--------

*Cantharis obscura* er 9-13 mm lang. Hodet er helt svart, men noe lysere rødgul på siden. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd er litt kortere (1,8 ganger så langt) enn antennens andre ledd. Brystskjoldet (pronotum) svart med bredt rødgul på sidene og vanligvis med en smal rødgul kant både foran og bak. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er avrundet avsatt, men ikke utstående. Beina er svarte. Leggene på bakbeina er vanligvis krummet inn mot kroppen. Dekkvingene med svakt oppstående hårbekledning, som ikke ligger bakoverrettet, men rett ut til sidene. Dekkvingene skjuler hele bakkroppen og har en svart eller brunsvart grunnfarge. Ligner svært mye på den litt mindre *Cantharis pulicaria*. Kan skilles på dekkvingenes behåring og det tredje leddet i antennen.

Levevis
-------

*Cantharis obscura* finnes på blomster, trær og busker. juni og juli. i juni og juli. Larvene lever som predatore (rovdyr). 

*Cantharis obscura* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Litteratur
----------

* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 29. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker
---------------

* (en) *Cantharis obscura* i Global Biodiversity Information Facility Rediger på Wikidata

* (no) *Cantharis obscura* hos Artsdatabanken Rediger på Wikidata

* (sv) *Cantharis obscura* hos Dyntaxa Rediger på Wikidata

* (en) *Cantharis obscura* hos Fauna Europaea Rediger på Wikidata

* (en) *Cantharis obscura* hos NCBI Rediger på Wikidata

* (en) *Kategori:Cantharis obscura* – bilder, video eller lyd på Wikimedia Commons Rediger på Wikidata

* (en) *Cantharis obscura* – galleri av bilder, video eller lyd på Wikimedia Commons Rediger på Wikidata

* *Cantharis obscura* – detaljert informasjon på Wikispecies Rediger på Wikidata
* *Cantharis obscura* - Fauna Europaea - engelskspråklig
* Norsk Entomologisk forening
**Christian Hintze Holm** (født 8. desember 1964) er en norsk politiker fra Sosialistisk Venstreparti. Han var fra 2003 til 2011 ordfører i Nesodden kommune i Akershus. Han hadde da fire perioder i kommunestyret bak seg, og hadde vært medlem av formannskapet fra 1999. 

Ved valget i 2007 ble det gjennomført direktevalg av ordfører i Nesodden kommune. Hintze Holm ble valgt med 51 prosent av stemmene, dobbelt så mange som nummer to.

Ved valget i 2011 var det ikke direktevalg av ordførere, men Nesodden kommune vedtok å holde en rådgivende folkeavstemning om fortsatt direkte ordførervalg. Hintze Holm var igjen den av kandidatene som fikk klart flest stemmer. Imidlertid gikk Arbeiderpartiet, Høyre, Venstre og Fremskrittspartiet sammen om ikke å følge velgernes råd. I stedet ble Nina Sandberg fra Arbeiderpartiet valgt til ny ordfører. Med en valgdeltakelse på 58,9 prosent fikk Hintze Holm 41,2 prosent av stemmene. Som argument for å ikke følge resultatet av folkeavstemningen ble blant annet nevnt at Sandberg og Høyres kandidat Kjell Gudmundsen (som ble varaordfører) samlet fikk 46,4 prosent.

Hintze Holm møtte i perioden 2001-2005 på Stortinget for Rolf Reikvam og Siri Hall Arnøy som første vararepresentant for SV i Akershus.

Hintze Holm er historiker og arbeidet som førstekonservator ved Follo museum før han ble heltidspolitiker. Han har skrevet bind 2 av Nesoddens historie og bind 3 og 4 av Frogns historie.

Fra 2012 er han assisterende fylkesdirektør for kulturminnevern i Akershus fylkeskommune.

Referanser
----------

1. ↑   www.stortinget.no, besøkt 12. juli 2017[Hentet fra Wikidata]
2. ↑  «SV-ordfører på Nesodden», *Kommunal Rapport* 15. oktober 2003.
3. ↑  «Suveren valgvinner», *Akershus Amtstidende* 12. september 2007.
4. ↑  «Overser folkeavstemningen», NRK Østlandssendingen 29. september 2011; besøkt 20. juli 2017.
5. ↑  Øystein Wolf, Nesodden Venstre: «Venstre støtter ordførerskifte», leserinnlegg i *Akershus Amtstidende* 29. september 2011.
6. ↑  Informasjon på Stortingets nettsted; besøkt 20. juli 2017.
7. ↑  Treff i Oria for Christian Hintze Holm; besøkt 20. juli 2017.

Eksterne lenker
---------------

* (no) Christian Hintze Holm hos Stortinget Rediger på Wikidata

* (no) Christian Hintze Holm hos Norsk senter for forskningsdata politikerarkiv (nedlagt) Rediger på Wikidata


|  |  |  |
| --- | --- | --- |
| Forgjenger:**Erik Moe** | **Nesoddens ordfører**(2003–2011) | Etterfølger:**Nina Sandberg** |

|  |  |
| --- | --- |
| Oppslagsverk/autoritetsdata | BIBSYS **·** Stortinget **·** VIAF
 |
Korpartiet i Sankt Severin kirke utsmykket med Hjalte Skovgaards apsisfresker fra 1952. Foto: Jens Christensen 
**Hjalte Skovgaard** (født 25. oktober 1899, død 24. april 1967) var en dansk billedhugger og maler. Han var sønn av Niels Skovgaard.

Allerede som barn fikk Skovgaard undervisning i billedskjæring, dette foregikk på Lillehammer i 1911. 

Han fikk undervisning av sin far og arkitekt Carl Lundquist før han begynte på Kunstakademiet. Han var elev av Einar Utzon-Frank i perioden 1923–1932. 

Da han var ung hjalp han faren i hans prosjekter med freskoutsmykking og billedhuggerarbeider. Skovgaard utviklet seg til en selvstendig kunstner og arbeidet innen mange forskjellige kunstformer, blant annet skulptur og kirkeutsmykking. 

Han ble tildelt Eckersbergmedaljen i 1954.

Referanser
----------

1. 1 2 3   www.kulturarv.dk[Hentet fra Wikidata]

Eksterne lenker
---------------

* (da) Hjalte Skovgaard på Kunstindeks Danmark / Weilbachs Kunstnerleksikon

Portal: Danmark

|  |  |
| --- | --- |
| Oppslagsverk/autoritetsdata | Kunstindeks Danmark **·** Geni
 |